Diari Oficial de la Generalitat Valenciana


Sumari del DOGV 3481, del 26-04-1999 (1999/3508)

ORDRE de 13 d'abril de 1999, de la Conselleria de Cultura, Educació i Ciència, per la qual es modifica el catàleg d'unitats, de llocs de treball docent i d'altres aspectes, de determinats centres públics d'Educació Infantil (2n cicle), Educació Preescolar, Educació Primària i Educació Especial de titularitat de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3481

Data del DOGV
:   26-04-1999

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1999/3508


Data del document
:   13-04-1999

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * personal docent
    * educació preescolar
    * administració del personal
    * educació especial
    * ensenyament primari
    * personal

ORDRE de 13 d'abril de 1999, de la Conselleria de Cultura, Educació i Ciència, per la qual es modifica el catàleg d'unitats, de llocs de treball docent i d'altres aspectes, de determinats centres públics d'Educació Infantil (2n cicle), Educació Preescolar, Educació Primària i Educació Especial de titularitat de la Generalitat Valenciana. [1999/L3508]
  
L'Ordre de 10 de gener de 1997 (DOGV núm. 2915, del 24.01.97), de la Conselleria de Cultura, Educació i Ciència, per la qual es publiquen les plantilles-tipus de les escoles d'Educació Infantil (2n cicle) i col·legis d'Educació Primària públics, de titularitat de la Generalitat Valenciana, determina els llocs de treball docent que corresponen als centres dels nivells assenyalats, en funció del seu nombre d'unitats i de manera progressiva.
  
L'Ordre de 21 de gener de 1997 (DOGV núm. 2917, del 28.01.91) de la Conselleria de Cultura, Educació i Ciència, va actualitzar el catàleg d'unitats i la relació de llocs de treball docent dels centres públics d'Educació Infantil (2n cicle), Educació Preescolar, Educació Primària i Educació Especial, de titularitat de la Generalitat Valenciana per al curs 1997-1998. Este catàleg va experimentar modificacions per la promulgació de l'Ordre de 22 d'abril de 1998, de la Conselleria de Cultura, Educació i Ciència (DOGV núm. 3232 del 29.04.98).
  
Per al curs 1999-2000, i en el marc de la planificació educativa realitzada, les previsions d'escolarització de l'alumnat dels referits nivells d'ensenyament -i, per tant, la possible demanda potencial de llocs escolars-, l'estimació de distintes sol·licituds referides a diversos aspectes de la catalogació dels centres i la dotació de nous llocs de treball docent establits per la citada Ordre de 10 de gener de 1997, fan necessari introduir variacions en el catàleg per tal que les necessitats previstes estiguen degudament ateses.
  
Vists els expedients i estudiades les propostes efectuades per les direccions territorials de Cultura i Educació d'Alacant, Castelló i València.
  
Vista l'Ordre de 10 de gener de 1997, de la Conselleria de Cultura, Educació i Ciència, per la qual es determinen les plantilles-tipus de les escoles d'Educació Infantil (2n cicle) i col·legis d'Educació Primària públics, de titularitat de la Generalitat Valenciana.
  
Conformement a allò establit en l'article primer del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre (DOGV núm. 3073 de 08.09.97), i fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
El catàleg de centres docents públics d'Educació Infantil (2n cicle), Educació Preescolar, Educació Primària i Educació Especial, de titularitat de la Generalitat Valenciana, a partir del començament del curs 1999-2000, experimentarà les modificacions determinades per la present ordre.
  
Segon
  
Els centres docents assenyalats en l'annex I d'esta ordre, experimentaran les modificacions que s'hi especifiquen.
  
Tercer
  
Segons allò establit en el Decret 233/1997, de 2 de setembre, la denominació dels programes d'educació bilingüe aplicats pels centres d'Educació Infantil i Primària queda actualitzada conforme s'especifica en l'annex II.
  
Quart
  
1. Conformement a allò establit pel Reial Decret 1759/1998, de 31 de juliol (BOE núm. 208 i DOGV núm. 3319, tots dos del 31.08.98) sobre ampliació dels servicis de l'administració de l'Estat traspassats a la Comunitat Valenciana, en matèria d'educació (centres del Ministeri de Defensa), estos centres docents queden inclosos en el catàleg conforme s'especifica en l'annex III.
  
2. Per tractar-se de llocs de treball resultants de la nova ordenació del sistema educatiu, la provisió dels llocs de treball dels centres docents als quals es refereix l'apartat anterior es realitzarà segons allò establit en l'Ordre de 23 de gener de 1997 (DOGV de 31.01.97) de la Conselleria de Cultura, Educació i Ciència, per la qual es regula el procés d'adscripció dels funcionaris del cos de mestres.
  
Quint
  
Tots els centres, el nombre d'unitats d'Educació Primària dels quals siga inferior a cinc, a més dels llocs de treball catalogats, disposaran d'un altre professorat especialista itinerant en les condicions que es determinen.
  
DISPOSICIÓ ADICIONAL
  
Única
  
La present disposició s'inscriurà en el Registre de Centres Docents de la Comunitat Valenciana.
  
DISPOSICIONS TRANSITÒRIES
  
Primera
  
Pel que fa a les escoles-llar, fins que no s'hi introduïsquen modificacions continuarà vigent la disposició transitòria primera i l'annex II de l'Ordre de 21 de gener de 1997, sobre actualització de catàleg, en el mateixos termes que dita disposició assenyala.
  
Segona
  
Igualment, les unitats pedagogicohospitalàries no experimentaran cap modificació, raó per la qual es manté vigent la disposició transitòria segona i l'annex III de l'Ordre de 21 de gener de 1997 ja citada, fins que per ordre de la Conselleria de Cultura, Educació i Ciència no s'hi introduïsquen variacions.
  
DISPOSICIONS FINALS
  
Primera
  
Autoritze les direccions generals de Règim Econòmic, de Centres Docents , de Personal i d'Ordenació i Innovació i Política Lingüística perquè, en l'àmbit de les seues respectives competències, adopten les mesures necessàries per a l'execució del que s'establix en esta ordre.
  
Segona
  
Esta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entendran referits a partir del començament del curs escolar 1999/2000.
  
Tercera
  
Contra el present acte, posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana en el termini de dos mesos o deu dies, si s'opta per seguir el procediment per a la protecció de drets fonamentals de la persona, comptats els dos des de l'endemà de la seua publicació. Tot això, conformement a allò disposat en els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 13 d'abril de 1999
  
El conseller de Cultura, Educació i Ciència,